Mag WB-glans die land verlig | Netwerk24
Mag WB-glans die land verlig
Deur Charlene Smith, Bloemfontein 09 November 2019 00:00
Saam met derduisende Bok-ondersteuners straal ek oor die trots wat hulle terugbring na Suid-Afrika! Pragtige rolmodelle.
Eers was ek treurig omdat hulle nie die vaal, vernielde Vrystaat met hul teenwoordigheid kom vereer nie. Nou voel ek anders. Die pad van die Bloemfontein-lughawe – hetsy deur die duikweg of die Noordhoek-roete – is besaai met lang, verdroogde gras, rommel en onwelriekende stank wat jou motor inwaai.
Padwerke vernou die besige dubbelweë vir meer as twee weke. Daar is min werkers.
Is Bloemfontein nog die hoofstad(t) van die Vrystaat?
Ek gun nie die manne van die Groen-en-goud om na so ’n treurige provinsie te kom nie.
Die Vrystaters se harte bars van trots ná die opwindende oorwinning van ons Bok-manne in Japan. Mag jul goue glans ons gebroke land oplig en verlig.
Meer oor: Wêreldbeker (Wb)-Toernooi | Mystem | Springbokke | Briewe | Bok-Ondersteuners